
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  22ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 142/2026
Στη Λευκάδα σήμερα στις 03 του μηνός Αυγούστου, του έτους 2026, ημέρα Δευτέρα και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 20877/30.7.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	Καλός Χαράλαμπος 
	11
	(οι οποίοι ήταν απόντες

	12
	Λύγδας Σπυρίδων 
	12
	 αν και κλήθηκαν νόμιμα)

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:

Τα θέματα συζητήθηκαν με την εξής σειρά: θέμα Ε.Η.Δ. 1,8, 2, 3, 4, 5, 6, 7, 9, 10, 11 και 12,  της Η.Δ.

Ο Δ.Σ. Λάζαρης Αρίστος αποχώρησε πριν την συζήτηση του 2ου θέματος της Η.Δ.

Οι Δ.Σ. Γαντζίας Ιωάννης και Αραβανή Χριστίνα προσήλθαν κατά την συζήτηση του 2ου θέματος της Η.Δ.

Οι Δ.Σ. Κάτσενου Θεοδώρα, Καλός Χαράλαμπος, Μπελεγρίνος Σπυρίδων, Γαζής Γεώργιος Δρακονταειδής Κων/νος, Σέρβος Κων/νος Θερμός Ευάγγελος, Βερροιώτης Αλέξανδρος και Λύγδας Σπυρίδων αποχώρησαν πριν την συζήτηση του 8ου θέματος της Η.Δ., ενώ ο τελευταίος επανήλθε στην συνεδρίαση με τηλεδιάσκεψη.

 Οι Δ.Σ. Βεργίνης Σπυρίδων, Κονιδάρης Κων/νος και  Γιαννιώτης Παναγιώτης αποχώρησαν πριν την συζήτηση του 5ου θέματος της Η.Δ.
ΘΕΜΑ 5ο: Απόφαση Δ.Σ. «Εξώδικος συμβιβασμός επί κτηματολογικής διαφοράς του Δήμου Λευκάδας με τον κ. Κ.Ρ.».  
                                                                              Εισηγητής : Αρματάς Γεράσιμος, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε τον λόγο στον Αντιδήμαρχο κ.Αρματά Γεράσιμο, ο οποίος ως εισηγητής του θέματος, έθεσε υπόψη των μελών του Δ.Σ. τα εξής:

1. Τέθηκε υπ’ όψιν μας το υπ’ αριθμ. πρωτ. 2020/2026 έγγραφο της Διεύθυνσης Πολεοδομίας Λευκάδας, με το οποίο η εν λόγω υπηρεσία διαβιβάζει εισήγησή της, αναφορικά με διαφορά του Δήμου με τον αναφερόμενο στο θέμα ιδιώτη, που προέκυψε κατά τη διαδικασία της κτηματογράφησης ένεκα αλληλοεπικάλυψης εκτάσεων που δηλώθηκαν εκ μέρους του ιδιώτη αφενός και του Δήμου Λευκάδας αφετέρου. Με το υπ’ αριθμ. πρωτ. 7925/2026 έγγραφο διαβιβάστηκαν και τα σχετικά στοιχεία. Εξάλλου, για το ζήτημα των εξωδικαστικών συμβιβασμών σε προκύπτουσες κτηματολογικές διαφορές σε επίπεδο γενικότητας, η υπηρεσία μας έχει διατυπώσει γνώμη, δια του υπ’ αριθμ. πρωτ. 2148/2025 εγγράφου, το οποίο έχει τεθεί υπ’ όψιν των μελών της Ομάδας Εργασίας. 2. Εν προκειμένω, κατά τη γνώμη μας, από το εισηγητικό έγγραφο της Διεύθυνσης Πολεοδομίας, προκύπτει ότι συντρέχουν οι προϋποθέσεις εξώδικου συμβιβασμού, με αναγνώριση της ιδιοκτησίας του ιδιώτη στη θέση «Σαούλη» εκτός οικισμού Αθανίου, καθώς: - Το σύνολο της αλληλοεπικαλυπτόμενης εκτάσεως έχει χαρακτηριστεί (από την αρμόδια Επιτροπή Εξέτασης Αντιρρήσεων Λευκάδας και τους κυρωμένους δασικούς χάρτες) αγροτική (μη δασική) έκταση, γεγονός που καταδεικνύει ανθρωπογενή εκμετάλλευση με καλλιέργεια, ασυμβίβαστη προς την ιδιοκτησία του Δήμου Λευκάδας και των προκατόχων του κοινοτήτων, οι οποίες ενέμοντο ορισμένες εκτάσεις αποκλειστικά με βοσκή και όχι με Δήμος Λευκάδας Αρ.Εσωτ.Αλλ : 1302 / 2026 Ημ/νία : 08/06/2026 καλλιέργεια. Πρόκειται ειδικότερα, για την απόφαση της ΕΠΕΑ 116/2024 (ομόφωνη). Συνεπώς, αντικείμενο συμβιβασμού δύναται ν’ αποτελέσει το σύνολο της αλληλοεπικαλυπτόμενης ιδιοκτησίας, ήτοι επιφάνεια 20.772,81 τ.μ. Η συνολική έκταση που προκύπτει από τον τίτλο του ιδιώτη είναι 24.815,07 τ.μ. - Σημειώνεται ότι στο κτηματολόγιο, μετά τις αρχικές εγγραφές, το ακίνητο έχει καταγραφεί με ΚΑΕΚ 340040319658/0/0 και έκταση 24.809 τ.μ. και εκεί εμφαίνεται ως κύριος της συνολικής έκτασης, δηλ. και του αλληλοεπικαλυπτόμενου τμήματος των 20.772,81 τ.μ. ο ιδιώτης. Βέβαια, υφίσταται στο κτηματολογικό φύλλο εκκρεμής ένσταση εκ μέρους του Δήμου Λευκάδας (αρ. πρωτ. 34004/1200/2022), με θετική για τον Δήμο Λευκάδας έκθεση του αναδόχου της κτηματογράφησης, η οποία δεν προκύπτει ότι έχει εξεταστεί μέχρι σήμερα από την αρμόδια Επιτροπή Ενστάσεων του ν. 2308/1995. - Δεν υφίστανται έγγραφα ικανά να θεωρηθούν ασφαλές έρεισμα ιδιοκτησίας του Δήμου. Σύμφωνα με τα παρασχεθέντα στοιχεία, η ιδιοκτησία του Δήμου στο σημείο, στηρίζεται στο κτηματολόγιο της κοινότητας Αθανίου του έτους 1938. - Από την πλευρά του ιδιώτη, υφίσταται νόμιμος τίτλος, ήτοι η υπ’ αριθμ. 4598/2024 αποδοχή κληρονομίας, νομίμως μεταγεγραμμένη στα βιβλία του πρώην Υποθηκοφυλακείου Απολλωνίων (Βασιλικής). Ως προς την κληρονομική διαδοχή, υφίσταται δημοσιευμένη ιδιόγραφη διαθήκη, όπου αναφέρεται το εν λόγω ακίνητο με αναφορά στη θέση και την έκταση (25 στρέμματα). Η διαθήκη έχει ημερομηνία 14.09.1993 και δημοσιεύθηκε με το υπ’ αριθμ. πρωτ. 59/2021 πρακτικό του Ειρηνοδικείου Λευκάδας. Ως τίτλος κτήσης της κληρονομουμένης αναφέρεται η έκτακτη χρησικτησία, γεγονός που εισάγει έναν συνήθη για την ελληνική ύπαιθρο, πλην όμως υπαρκτό, βαθμό νομικής αβεβαιότητας ως προς την ιστορική θεμελίωση της κυριότητας. 3. Επειδή, η Δημοτική Επιτροπή κατ’ αρ. 72 ν. 3852/2010: «αποφασίζει τον συμβιβασμό ή την κατάργηση δίκης που έχει αντικείμενο ποσό έως Δήμος Λευκάδας Αρ.Εσωτ.Αλλ : 1302 / 2026 Ημ/νία : 08/06/2026 εξήντα χιλιάδες (60.000) ευρώ, πλέον ΦΠΑ», αρμοδιότητα που φαίνεται να μην συντρέχει εν προκειμένω, με βάση τα δεδομένα της κοινής πείρας και λογικής, λόγω της έκτασης του αλληλοεπικαλυπτόμενου τμήματος (περίπου 20 στρέμματα) και της εγγύτητάς του με την θάλασσα. Συνεπώς, κατόπιν της αξιολόγησης εκ μέρους της ομάδας εργασίας, η υπόθεση πρέπει να εισαχθεί στο Δημοτικό Συμβούλιο. 4. Με βάση τα ανωτέρω, η άποψη της υπηρεσίας μας είναι ότι πρέπει να λάβει χώρα εξώδικος συμβιβασμός, με την αναγνώριση εκ μέρους του Δημοτικού Συμβουλίου της ιδιοκτησίας του ιδιώτη, που αφορά η αίτηση, ώστε ν’ αποφευχθεί εμπλοκή του Δήμου Λευκάδας σε δικαστικούς αγώνες, με πιθανές συνακόλουθες αποζημιωτικές αξιώσεις κλπ. ΓΙΑ ΤΟΥΣ ΛΟΓΟΥΣ ΑΥΤΟΥΣ Εισηγούμαι στην Ομάδα Εργασίας να γνωμοδοτήσει για τον εξώδικο συμβιβασμό επί της ως άνω υπόθεσης και να διαβιβαστεί κατόπιν η υπόθεση στο Δημοτικό Συμβούλιο προς λήψη απόφασης, με την οποία να αναγνωρίζεται η ιδιοκτησία του αιτούντος ιδιώτη στο αλληλοεπικαλυπτόμενο εδαφικό τμήμα επιφάνειας 20.772,81 τ.μ., όπως αυτό απεικονίζεται στο από 08.05.2026 τοπογραφικό διάγραμμα του μηχανικού Σπ. Αργύρη, που ελέγχθηκε και θεωρήθηκε από το Τμήμα Πολεοδομικών Εφαρμογών του Δ. Λευκάδας και στη συνέχεια να διαβιβαστεί η απόφαση στην Διεύθυνση Πολεοδομίας για τις δικές της περαιτέρω ενέργειες.
Σχετικό το υπ’ αριθμ. 2/2026 Πρακτικό της Ομάδας Εργασιάς σχετικά με το Εθνικό Κτηματολόγιο που συγκροτήθηκε με την υπ’ αριθ. 3649/2026 απόφαση κ. Δημάρχου Λευκάδας. 
Ακολούθησε ψηφοφορία κατά την οποία υπέρ της εισήγησης ψήφισαν (9) εννιά Δ.Σ., ενώ παρών δήλωσαν (3) τρεις,  ( Μαργέλη Μαρία ,Κωνσταντινίδη Σεβαστή και Λύγδας Σπυρίδων).
Μετά τα ανωτέρω, το Δ.Σ. αφού έλαβε υπόψη του την εισήγηση

ΟΜΟΦΩΝΑ ΑΠΟΦΑΣΙΖΕΙ

Εγκρίνει το  πρακτικό 02/2026 της ομάδας εργασίας, η οποίασυγκροτήθηκε με την 3649/2026 απόφαση Δημάρχου και η οποία γνωμοδότησε, τον εξώδικο συμβιβασμό ως λύση,  επί κτηματολογικής διαφοράς του Δήμου Λευκάδας με τον κ. Κ.Ρ. 

   
Η απόφαση αυτή πήρε αρ. 142/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

